CELEX: 62021TN0440
Language: mt
Date: 2021-07-20 00:00:00
Title: Kawża T-440/21: Rikors ippreżentat fl-20 ta’ Lulju 2021 – TM vs BĊE

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/20
            
         
      Rikors ippreżentat fl-20 ta’ Lulju 2021 – TM vs BĊE
      (Kawża T-440/21)
      (2021/C 391/28)
      Lingwa tal-kawża: l-Ingliż
      
         Partijiet
      
      
         Rikorrent: TM (rappreżentanti: L. Levi u A. Champetier, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bord Eżekuttiv tal-15 ta’ Diċembru 2020 li taħtar lil P. fil-pożizzjoni ta’ Direttur Ġenerali Sistemi ta’ Informazzjoni minflok ir-rikorrent;
               
            
                  —
               
               
                  tannulla, jekk ikun il-każ, id-deċiżjoni tal-Bord Eżekuttiv bid-data tal-11 ta’ Mejju 2021 li tiċħad l-appell speċjali ppreżentat mir-rikorrent mid-deċiżjoni li ma ħatritux;
               
            
                  —
               
               
                  li tikkumpensa lir-rikorrent għad-dannu materjali subit minnu minħabba d-deċiżjoni tal-15 ta’ Diċembru 2020 li jammontaw għal EUR 73 679,47;
               
            
                  —
               
               
                  tikkumpensa lir-rikorrent għad-dannu morali tiegħu fl-ammont ta’ euro simboliku.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq żball manifest ta’ evalwazzjoni u fuq ksur tal-Artikolu 8a(c) tal-Kundizzjonijiet tax-Xogħol u tal-Artikoli 1a.1.1 (b), 1.a.2.1.1 u 1a.2.6.1 tar-Regoli Applikabbli għall-Persunal tal-BĊE; ksur tal-avviż ta’ pożizzjoni vakanti; ksur tal-interess tas-servizz.
               
            
                  2.
               
               
                  It-tieni motiv, ibbażat fuq l-illegalità tal-proċedura ta’ reklutaġġ 2020-2738-EXT minħabba ksur tal-paragrafu 4 tal-Artikolu 1a.3.1.2, 1 tar-Regoli Applikabbli għall-Persunal tal-BĊE u użu ħażin ta’ poter.
               
            
                  3.
               
               
                  It-tielet motiv, ibbażat fuq ksur tal-Artikoli 1a.2.7.9, 1a.2.7.10 u 1a.2.7.11 tar-Regoli Applikabbli għall-Persunal tal-BĊE; nuqqas ta’ motivazzjoni; ksur tal-prinċipju ta’ amministrazzjoni tajba.